section_heading: Programi za učenike i studente
paragraph_text: Ljetna EU Akademija je obrazovni program namijenjen učenicima osnovnih i srednjih škola, kojim se nastoji informirati učenike i potaknuti ih na kritičko promišljanje o Europskoj uniji. EU Akademija njeguje grupni rad, radionice, projektni rad i predavanja kao glavne načine rada. Program razmjene učenika srednjih škola Republike Hrvatske Forum za slobodu odgoja provodi u suradnji s American Secondary Schools for International Students and Teachers (ASSIST) i Davis International Scholarship Program iz Sjedinjenih Američkih Država i Headmasters' and Headmistresses' Conference (HMC) iz Velike Britanije od 1992. godine. Program je namijenjen učenicima drugih razreda, a provodi se u elitnim srednjim školama koje su članice mreže škola ASSIST-a i HMC-a.